На основу члана 27 став 5 и члана 135 став 2 Закона о стечају („Службени гласник РС“ бр.104/2009, 99/2011, 71/2012-Одлука УС, 83/2014, 113/2017 и 44/2018), као Националног стандарда о начину и поступку уновчења имовине стечајног дужника - Национални стандард број 5, Агенција за лиценцирање стечајних управника - Центар за стечај, као стечајни управник стечајног дужника:   
ТРАНСЈУГШПЕД МЕЂУНАРОДНА ШПЕДИЦИЈА – У СТЕЧАЈУ 

улица Немањина 4, Београд
ОБЈАВЉУЈЕ
                                         ПОЗИВ ЗА ДОСТАВЉАЊЕ ПОНУДА

                                                                        за 
вршење услуга процене вредности правног лица 
За потребе утврђивања процењене вредности у поступку продаје проценитељ ће користити следеће методе: 
· процену вредности имовине ликвидационом методом

· процену вредности правног лица према методама које су у складу са Међународним рачуноводствени стандардима, којима се обезбеђује највећа вредност за повериоце.

Проценитељ ће такође :

· извршити процену целисходности продаје стечајног дужника као правног лица у односу на продају имовине стечајног дужника појединачно, 
· утврдити учешће вредности процењене имовине на којој је конституисано разлучно право, у односу на процену вредности правног лица (изражено у процентима),
· саставити и доставити правно мишљење у вези правног статуса имовине која је предмет процене, на основу прибављане документације, све ближе описано у нацрту уговора.
Oдабир најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.
Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст позива са свим предвиђеним условима на адреси: Београд, ул.Османа Ђикића бр. 30, сваког радног дана од 9.00 до 13.00 часова, или путем e-mail адресе r.gojak.poverenik@gmail.com.
Понуде за вршење услуга процене могу се предати до 25.03.2021.године до 12:00 часова поверенику на адреси: Београд, ул. Османа Ђикића бр. 30 или Агенцији за лиценцирање стечајних управника, Центар за стечај, Теразије 23, рукoводиоцу пројекта Јелени Јованчић. 
Контакт телефон Повереника Агенције за за лиценцирање стечајних управника је Радосав Гојак, 063/209-708.
